Syurgamu Ramadhan

***Syurgamu Ramadan*** ialah sebuah siri drama televisyen Malaysia 2010 arahan Shahrulezad Mohameddin yang bersiaran di Slot Samarinda TV3 dari 10 Ogos 2010 hingga 8 September 2010. Drama ini merupakan salah satu daripada enam siri drama bertemakan Ramadan yang disiarkan di TV3.

## Sinopsis
Datuk Halimaton telah berpatah arang dengan anaknya iatu Marlia. Anak sulungnya itu melarikan diri meninggalkannya pada malam akad nikah. Marlia memang tidak pernah rapat dengannya sejak dari kecil. Marlia suka melawan dan membantah, namun Datuk Halimaton tidak faham. Dia hanya mahu yang terbaik untuk Marlia. Tapi Marlia lebih rela berkahwin dengan seorang pendatang dari berkahwin dengan seorang lelaki pilihan Halimaton. Memang tujuan Halimaton mengahwinkan Marlia dengan anak Datin Kesuma untuk mengelakkan Marlia jatuh ke ke dalam pelukan orang pendatang. Tapi dia tidak mahu memaksa lagi apabila Marlia melarikan diri pada malam itu, dan mengaku bahawa Marlia itu bukan anaknya lagi.

Itu kisah 17 tahun lalu. Selama 17 tahun juga Datuk Halimaton tidak pernah melihat wajah anak sulungnya itu. Mati atau hidup, Datuk Halimaton tak peduli. Marlia bukan lagi anaknya. Tumpuannya kini adalah pada Yassin. Anak bongsunya Yassin masih ingat dengan kakaknya iaitu Marlia. Dia sayangkan Marlia, tapi sayang dan rindu itu disimpan jauh di dalam hati. Datuk Halimaton tidak membenarkan nama itu disebut-sebut lagi. Sudah hampir 2 tahun  perkahwinan Yassin dengan wanita yang menjadi pilihan ibunya iatu Aishah. Marlia bahagia meskipun dirinya tidak dilimpahi intan berlian, tapi Marlia bersyukur. Dia bahagia dengan Budi walaupun Budi cuma bekerja sebagai pengawal keselamatan di luar bandar. Lalu bersama cinta mereka itu lahir 5 cahaya mata berusia antara 15 hingga 5 tahun. Anak-anak mereka hidup bahagia. Tapi sama sekali mereka tidak menyangka mereka akan kehilangan segala-galanya dalam sekelip mata. Marlia dan Budi terlibat dalam kemalangan ngeri dan kedua-duanya meninggal dunia di tempat kejadian…

Ratapan 5 anak yatim piatu ini mendapat liputan pihak media. Hidup mereka menjadi lintang-pukang. Mereka terlalu muda untuk menangani hidup yang penuh berliku tanpa ibu bapa. Jabatan Kebajikan ingin menempatkan mereka semua di rumah anak yatim. Ada juga pihak yang ingin menjadikan mereka anak angkat, tapi tidak semua ingin mengambil kesemua 5 adik-beradik sekaligus. Mereka akan dipisahkan. Suzana anak sulung Marlia bersuara lantang. Dia tidak akan menyerahkan adik-adiknya pada siapa-siapa pun. Keadaan keperitan Suzana 5 beradik mendapat perhatian program Bersamamu TV3. Suzana memberitahu bahawa ayahnya anak yatim piatu berasal dari Sumatera. Dan ibunya Marlia pula tidak pernah menceritakan perihal saudara mara yang ada. Datuk Halimaton melihat program itu… Dia menyedari kematian Marlia kerana berita kematian itu disiarkan dalam akhbar. Tapi dia tak ambil kisah. Marlia bukan lagi sebahagian dari hidupnya. Marlia telah dibuang jauh dan digantikan dengan dendam yang membara sampai kini.

## Pelakon
### Pelakon utama
* Ellie Suriati sebagai Datuk Paduka Halimaton
* Eira Syazira sebagai Marlia
* Ungku Ismail Aziz sebagai Yassin
* Zarina Zainoordin sebagai Puteri Aishah
### Pelakon pembantu
* Shahar Yac’cob sebagai Budi
* Aripah Damanhuri sebagai Mak Jah
* Nurul Elfira Loy sebagai Suzana
* Muhd Nabil sebagai Amin
* Daniel El-Arash sebagai Musa
* Dhania sebagai Mira
* Roy Azman sebagai Mustaza
* Noryati Taib sebagai Datin Kesuma 
* Siti Saleha sebagai Adura 
* Rafe Sumantri sebagai Datuk Saadon
* Dilla Zainuddin sebagai Bibik
* Shahrizz sebagai Nizam
* Adli Bakry sebagai Remy
* Alia Hanim Khairulnizam sebagai Puteri Aishah (kecil)
* Raihan Kamal sebagai Yassin (remaja)
* Nor Amisah Abdullah sebagai klien

### Penampilan khas
* Azma Aizal Yusoof

## Lihat juga
* *[[7 Ramadhan]]*
* *[[Ramadhan Terakhir]]*
* *[[HidayahMu Ramadan]]*
* *[[Ramadan Yang Hilang]]*
* *[[Lambaian Ramadan]]*

## Rujukan